ai4bharat/Pralekha huggingface dataset:
नवीन आणि नवीकरणीय ऊर्जा मंत्रालय
उच्च कार्यक्षमतेच्या सोलर पीव्ही मॉड्युल्समध्ये गिगावॉट क्षमतेची उत्पादन क्षमता प्राप्त करण्यासाठी, उच्च कार्यक्षमतेच्या सोलर पीव्ही मॉड्युल्सविषयक राष्ट्रीय कार्यक्रमावरील उत्पादन संलग्न प्रोत्साहन योजनेला केंद्रीय मंत्रिमंडळाची मंजुरी
नवी दिल्ली, 21 सप्टेंबर 2022
पंतप्रधान नरेंद्र मोदी यांच्या अध्यक्षतेखाली झालेल्या बैठकीत केंद्रीय मंत्रिमंडळाने नूतन आणि नवीकरणीय उर्जा मंत्रालयाच्या 'उच्च कार्यक्षमतेच्या सोलर पीव्ही मॉड्युल्सविषयक राष्ट्रीय कार्यक्रमावरील' उत्पादन संलग्न प्रोत्साहन योजनेच्या अंमलबजावणीच्या प्रस्तावाला मंजुरी दिली आहे. उच्च कार्यक्षमतेच्या सोलर पीव्ही मॉड्युल्समध्ये गिगावॉट क्षमतेची उत्पादन क्षमता प्राप्त करण्याच्या उद्देशाने 19,500 कोटी रुपये खर्चाच्या या योजनेला मंजुरी देण्यात आली आहे. भारतामध्ये उच्च कार्यक्षमतेच्या सोलर पीव्ही मॉड्युल्सचे उत्पादन करण्यासाठी एक पूरक व्यवस्था निर्माण करण्याचा आणि त्याद्वारे अपारंपरिक उर्जा क्षेत्रात आयातीवरील अवलंबित्व कमी करण्याचा उच्च कार्यक्षमतेच्या सोलर पीव्ही मॉड्युल्सविषयक राष्ट्रीय कार्यक्रमाचा उद्देश आहे. यामुळे आत्मनिर्भर भारत उपक्रमाला बळकटी मिळेल आणि रोजगारनिर्मिती होईल.
सोलर पीव्ही मॉड्युल्सचे उत्पादन करणाऱ्या उद्योजकांची निवड पारदर्शक निवड पद्धतीने करण्यात येईल. सोलर पीव्ही उत्पादन उद्योग उभारल्यानंतर पाच वर्षांकरता स्थानिक बाजारात उच्च क्षमतेच्या सोलर पीव्ही मॉड्युल्सच्या विक्रीवर उत्पादन संलग्न प्रोत्साहननिधी वितरित केला जाईल.
या योजनेची फलनिष्पत्ती/ लाभ खालीलप्रमाणे आहेतः
- वर्षाला सुमारे 65,000 मेगावॉटची उत्पादनक्षमता असलेले पूर्णपणे किंवा अंशतः एकात्मिक सोलर पीव्ही मॉड्युल्स बसवले जाण्याचा अंदाज आहे.
- या योजनेच्या माध्यमातून सुमारे 94,000 कोटी रुपयांची थेट गुंतवणूक येईल.
- ईव्हीए, सोलर ग्लास, बॅकशीट यासारख्या उर्वरित संबधित सामग्रीच्या उत्पादनाची क्षमतानिर्मिती
- 1,95,000 थेट रोजगारांची आणि 7,80,000 व्यक्तींसाठी अप्रत्यक्ष रोजगारांची निर्मिती
- सुमारे 1.37 लाख कोटी रुपयांच्या आयातीला पर्याय
- सोलर पीव्ही मॉड्युल्समधील उच्च कार्यक्षमता प्राप्त करण्यासाठी संशोधन आणि विकासाला चालना
S.Kulkarni /S.Patil/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 94
नागरी उड्डाण मंत्रालय
नागरी विमान वाहतूक मंत्रालयाच्या "उडान" योजनेची सार्वजनिक प्रशासनातील गुणवत्तापूर्ण कामगिरीकरता पंतप्रधान पुरस्कारासाठी निवड
दुसऱ्या आणि तिसऱ्या दर्जाच्या शहरांमध्ये विमान वाहतूक पायाभूत सुविधा आणि हवाई संपर्क व्यवस्था वाढवणे हे उडानचे उद्दिष्ट
नागरी विमान वाहतूक मंत्रालयाची  पथदर्शी प्रादेशिक संपर्क व्यवस्था योजना उडानची  “नवोन्मेष  – केंद्रीय” श्रेणी अंतर्गत सार्वजनिक प्रशासनातील गुणवत्तापूर्ण कामगिरीकरता 2020 च्या पंतप्रधान पुरस्कारासाठी निवड करण्यात आली आहे.
जिल्हे आणि राज्य/सरकारच्या संस्थांनी केलेल्या असामान्य आणि नाविन्यपूर्ण कार्याची दखल घेण्यासाठी, मान्यता देण्यासाठी आणि पुरस्कृत करण्यासाठी केन्द्र सरकारने हा पुरस्कार सुरू केला आहे. ही योजना केवळ परिमाणात्मक उद्दिष्टे साध्य करण्याऐवजी सुशासन, गुणात्मक उपलब्धी आणि शेवटच्या टप्प्यातील संपर्क व्यवस्थेवर भर देते. चषक, मानपत्र आणि प्रोत्साहनपर 10 लाख रुपये यांचा पुरस्कारात समावेश आहे.
नागरी विमान वाहतूक मंत्रालयाला 21 एप्रिल रोजी नागरी सेवा दिनी हा पुरस्कार दिला जाणार आहे. केन्द्र सरकारतर्फे विज्ञान भवन येथे "नागरी सेवा दिनानिमित्त" एका विशेष कार्यक्रमाचे आयोजन करण्यात आले आहे. तिथे मंत्रालयाच्या प्रतिनिधीला हा पुरस्कार प्रदान करण्यात येईल.
उडान योजना 2016 मध्ये सुरू करण्यात आली. विमान प्रवास करण्याची सामान्य माणसाची आकांक्षा पूर्ण करणे हा योजनेचा उद्देश आहे. दुसऱ्या आणि तिसऱ्या दर्जाच्या शहरांमध्ये विमान वाहतूक पायाभूत सुविधा आणि हवाई संपर्क व्यवस्था वाढवणे यांचाही उद्दीष्टांमधे समावेश आहे. 5 वर्षांच्या अल्प कालावधीत, आज 415, उडान मार्गांनी हेलीपोर्ट आणि जल विमानतळांसह 66 कार्यान्वीत नसलेल्या किंवा कमी प्रमाणात कार्यान्वीत असलेल्या विमानतळांना जोडले आहे. 92 लाखांहून अधिक लोकांना याचा लाभ झाला आहे. या योजनेअंतर्गत 1 लाख 79 हजारांहून अधिक उड्डाणे झाली आहेत. उडान योजनेचा संपूर्ण भारतातील अनेक क्षेत्रांना प्रचंड फायदा झाला आहे. यात पहाडी राज्ये, ईशान्य प्रदेश आणि बेटे यांचा समावेश आहे.
उडानचा देशाच्या अर्थव्यवस्थेवर सकारात्मक प्रभाव पडला असून उद्योगातील भागधारक विशेषतः विमान कंपन्या आणि राज्य सरकार यांच्याकडून उत्तम प्रतिसाद मिळाला आहे. योजनेंतर्गत आता 350 हून अधिक नवीन शहरांच्या जोड्या जोडल्या जाणार आहेत, ज्यात 200 आधीच जोडल्या गेल्या आहेत आणि भौगोलिकदृष्ट्या व्यापकपणे पसरलेल्या आहेत. देशाला संपर्क व्यवस्था प्रदान केली जात आहे, तसेच संतुलित प्रादेशिक वाढ सुनिश्चित केल्यामुळे आर्थिक वाढ आणि स्थानिकांना रोजगारही मिळत आहे.
या योजनेमुळे सिक्कीममधील गंगटोकजवळील पाकयोंग, अरुणाचल प्रदेशातील तेजू आणि आंध्र प्रदेशातील कुर्नूल सारख्या नवीन ग्रीन फील्ड विमानतळांचाही विकास झाला. तसेच महानगरीय नसलेल्या विमानतळांच्या देशांतर्गत प्रवासी हिश्शामधे 5% वाढ झाली.
नागरी विमान वाहतूक मंत्रालयाची 2024 पर्यंत 100 नवे विमानतळ बांधण्याची योजना आहे. तर उडान आरसीएस योजनेंतर्गत 2026 पर्यंत 1,000 नवीन मार्ग सुरु करण्याचे उद्दीष्ट आहे.
नुकतेच, नागरी विमान वाहतूक मंत्रालयाच्या चित्ररथाला प्रजासत्ताक दिन 2022 चा सर्वोत्तम चित्ररथ म्हणून गौरवण्यात आले. प्रादेशिक संपर्क व्यवस्था योजना  उडान  ही चित्ररथाची संकल्पना होती.
नागरी उड्डाण मंत्रालय
मन की बात च्या 100 व्या भागाचा केंद्रीय मंत्री ज्योतिरादित्य सिंदिया यांनी नवी दिल्लीच्या जे आय एम एस चे विद्यार्थी आणि प्राध्यापकवृंदासह घेतला आनंद
नवी दिल्ली, 30 एप्रिल 2023
केंद्रीय नागरी विमान वाहतूक आणि पोलाद मंत्री, ज्योतिरादित्य सिंदिया यांनी नवी दिल्ली येथील कालकाजीच्या जगन्नाथ इंटरनॅशनल मॅनेजमेंट स्कूल  चे विद्यार्थी आणि प्राध्यापकांसह आज "मन की बात" कार्यक्रमाच्या 100 व्या भागाचा आनंद घेतला.
कार्यक्रम सुरू होण्यापूर्वी त्यांनी उपस्थितांना संबोधित केले. ते म्हणाले की, गेल्या नऊ वर्षांत, मन की बात हा लोकांचा कार्यक्रम बनला आहे आणि संस्कृती, विविधता तसेच संवादाला प्रोत्साहन देऊन राष्ट्राला एकत्र आणण्यासाठी एक व्यासपीठ म्हणून काम करत आहे. त्यांनी पुढे सांगितले की हा कार्यक्रम लोकशाही जोपासणारा असून या कार्यक्रमामुळे नागरिकांना प्रत्येक महिन्यात पंतप्रधानांशी थेट संपर्क साधता येतो. कोट्यवधी भारतीयांना देशाच्या विकासयात्रेत सहभागी होण्यासाठी प्रेरणा देत, पंतप्रधानांनी हा कार्यक्रम म्हणजे एक मासिक राष्ट्रीय परंपरा केल्याचे सिंदिया यांनी यावेळी सांगितले.
मन की बात हा कार्यक्रम, नागरिकांचे आचार, विचार, आणि मनोव्यापारावर सकारात्मक प्रभाव टाकतो. 60 टक्के श्रोत्यांनी राष्ट्र उभारणीत सकारात्मक योगदान देण्यात स्वारस्य दाखवले आहे.N.Chitale/A.Save/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 52
गृह मंत्रालय
गृह राज्यमंत्री जी किशन रेड्डी उद्या करणार भूस्खलनावरील पहिल्या आंतरराष्ट्रीय परिषदेचे उद्घाटन
नवी दिल्ली, 27 नोव्हेंबर 2019
गृह राज्यमंत्री जी किशन रेड्डी यांच्या हस्ते उद्या ‘भूस्खलन जोखीम निवारण आणि लवचिकता’ या विषयावरील पहिल्या आंतरराष्ट्रीय परिषदेचे उद्घाटन होणार आहे. ही परिषद राष्ट्रीय आपत्ती व्यवस्थापन संस्थेने आयोजिली आहे. भूस्खलनाचा फटका बसणाऱ्या राज्यांसाठी ही परिषद उपयुक्त ठरेल, अशी आशा आहे.
या परिषदेत भूस्खलन समस्येशी संबंधित सर्व व्यक्ती, संस्था भाग घेणार असून, या समस्येतील जोखीम कशी कमी करता येईल, याचा एक आराखडा बनविण्याचा प्रयत्न केला जाणार आहे.
G.Chippalkatti/D.Rane
(Visitor Counter : 57
रेल्वे मंत्रालय
खाजगी रेल्वे प्रकल्प आरएफक्यूंसाठी  दुसऱ्या आवेदनपूर्व परिषदेचे आयोजन
सरकारी-खाजगी भागीदारीच्या माध्यमातून रेल्वे धावणार
रेल्वेकडून आधीपासून चालवल्या जाणाऱ्या रेल्वेगाड्यांव्यतिरिक्त या गाड्या चालवल्या जातील
खाजगी ट्रेन अत्याधुनिक तंत्रज्ञान आणतील
या अतिरिक्त खाजगी ट्रेनमुळे रोजगार निर्मितीला चालना मिळण्याची अपेक्षा
नवी दिल्ली, 13 ऑगस्ट 2020
खाजगी रेल्वे प्रकल्पांच्या आऱएफक्यूंसंदर्भात 12 ऑगस्ट 2020 रोजी दुसरी प्री- ऐप्लिकेशन परिषद आयोजित करण्यात आली.
या प्रकल्पांमुळे प्रवाशांना दर्जेदार सुविधा, प्रवासाच्या वेळेतील बचत आणि अत्याधुनिक रेल्वे गाड्यांच्या समावेशाने मागणी-पुरवठा तफावतीमध्ये कपात होऊन प्रवासी रेल्वे परिचालनामध्ये एक मोठे परिवर्तन घडून येणार आहे. या प्रकल्पामुळे प्रवाशांना मिळणाऱ्या प्रवासाच्या सुविधांमध्ये वाढ होणार आहे. यामध्ये महत्त्वाची बाब म्हणजे रेल्वेकडून आधीपासून चालवल्या जाणाऱ्या रेल्वेगाड्यांव्यतिरिक्त या नव्या रेल्वेगाड्या चालवल्या जाणार आहेत. या नव्या रेल्वेगाड्यांमध्ये रोजगारनिर्मितीला चालना मिळण्याची अपेक्षा आहे.
हे प्रकल्प हाती घेण्यासाठी आरएफक्यू अर्थात रिक्वेस्ट फॉर क्वालिफिकेशन आणि रिक्वेस्ट फॉर प्रपोजल यांचा समावेश असलेल्या दोन स्तरांच्या स्पर्धात्मक बोली प्रक्रियेद्वारे खाजगी भागीदारांची निवड करण्यात येणार आहे.
या संदर्भातील पहिल्या परिषदेचे आयोजन 21 जुलै 2020 रोजी करण्यात आले होते.
या पहिल्या परिषदेनंतर रेल्वे मंत्रालयाने एकापेक्षा जास्त प्रकल्पांमध्ये सहभागी असणाऱ्यांसाठी आरएफक्यू शुल्कात एक दशांशने कपात केली आहे, बोलिदारांसाठी तीन प्रकल्पांची मर्यादा काढून टाकली आहे आणि गाड्या भाडेतत्वावर घेता येतील, असे स्पष्ट केले आहे. रेल्वे मंत्रालयाने वाहतुकीची आकडेवारी, सवलतीच्या कराराचा मसुदा, व्यवहार्यता अहवालाचा मसुदा आणि रेल्वेगाड्यांसाठी मानके आणि वैशिष्ट्ये यांच्या माहितीपत्रकाचा मसुदा देखील उपलब्ध केला आहे.
बोली लावण्याच्या प्रक्रियेचा भाग म्हणून रेल्वे मंत्रालयाने 12 ऑगस्ट 2020 रोजी दुसऱ्या प्री- ऍप्लिकेशन परिषदेचे आयोजन केले. या परिषदेला अतिशय उत्तम प्रतिसाद मिळाला असून त्यात विविध प्रकारचे 23 अर्जदार सहभागी झाले होते.
या प्रकल्पांसाठी संबंधित कागदपत्रे पारदर्शक पद्धतीने उपलब्ध करून देण्याच्या रेल्वेच्या निर्णयाची या अर्जदारांनी प्रशंसा केली. आरएफक्यूच्या अटी आणि या प्रकल्पांची वैशिष्ट्यांवरील चर्चेने या परिषदेची सुरुवात झाली. त्यानंतर अर्जदारांच्या शंकांचे रेल्वे मंत्रालय आणि नीती आयोगाने उपलब्ध केलेल्या स्पष्टीकरणाच्या आधारे निरसन करण्यात आले.
अर्जदारांनी उपस्थित केलेल्या विविध शंकाचे निरसन करण्यात आले आणि त्यांना योग्य ती माहिती देण्यात आली.
त्याचबरोबर अर्जदारांना आऱएफक्यू सादर करताना त्यात भरण्यासाठी आवश्यक असलेल्या माहितीबाबत मार्गदर्शन करण्यात आले.
या दुसऱ्या प्री एप्लिकेशन परिषदेच्या फलनिष्पत्तीची माहिती 21 ऑगस्ट 2020 रोजी प्रसिद्ध करण्यात येईल. 8 सप्टेंबर 2020 रोजी आऱएफक्यू खुले करण्यात येतील.
“ट्रेन ऑपरेशन” या नावाने https://eprocure.gov.in/eprocure/app या लिंकवर आऱएफक्यू, आणि संबंधित दस्तावेज, कराराच्या सवलतीचा मसुदा, व्यवहार्यता अहवाल उपलब्ध आहे. रेल्वेगाड्यांसदर्भातील वैशिष्ट्ये आणि मानके यांच्या माहितीपत्रकाचा मसुदा https://rdso.indianrailways.gov.in/ या लिंकवर संबंधिताच्या सूचनांच्या अपेक्षेने अपलोड करण्यात आला आहे.
M.Chopade/S.Patil/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 141
आरोग्य आणि कुटुंब कल्याण मंत्रालय
भारताच्या एकूण कोविड -19 प्रतिबंधक लसीकरणाने 218.77 कोटी मात्रांची संख्या ओलांडली
12 ते 14 वयोगटातील 4.10 कोटींपेक्षा जास्त बालकांना लसीची पहिली मात्रा देण्यात आली
भारतातील उपचाराधीन रुग्णांची संख्या सध्या 36,126
गेल्या 24 तासात 3,011 नव्या कोरोना रुग्णांची नोंद
रुग्ण बरे होण्याचा दर सध्या 98.73%,
सध्याचा साप्ताहिक पॉझिटिव्हिटी दर 1.31%
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 218.77  कोटींची संख्या ओलांडली आहे.
देशातील 12 ते 14 वर्ष वयोगटातील मुलामुलींसाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 4.10  कोटींपेक्षा जास्त किशोरवयीन बालकांना लसीची पहिली मात्रा देण्यात आली आहे. तसेच 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक क्षमता वृद्धी मात्रा देण्यास प्रारंभ झाला आहे.
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार एकूण मात्रांची गटनिहाय आकडेवारी खालीलप्रमाणे:
|
|
Cumulative Vaccine Dose Coverage
|
|
HCWs
|
|
1st Dose
|
|
10415226
|
|
2nd Dose
|
|
10119056
|
|
Precaution Dose
|
|
7032109
|
|
FLWs
|
|
1st Dose
|
|
18436849
|
|
2nd Dose
|
|
17716795
|
|
Precaution Dose
|
|
13665957
|
|
Age Group 12-14 years
|
|
1st Dose
|
|
41041180
|
|
2nd Dose
|
|
31826969
|
|
Age Group 15-18 years
|
|
1st Dose
|
|
61949677
|
|
2nd Dose
|
|
53095999
|
|
Age Group 18-44 years
|
|
1st Dose
|
|
561295646
|
|
2nd Dose
|
|
515858073
|
|
Precaution Dose
|
|
96654369
|
|
Age Group 45-59 years
|
|
1st Dose
|
|
204033529
|
|
2nd Dose
|
|
196982679
|
|
Precaution Dose
|
|
49179909
|
|
Over 60 years
|
|
1st Dose
|
|
127671567
|
|
2nd Dose
|
|
123153455
|
|
Precaution Dose
|
|
47577031
|
|
Precaution Dose
|
|
21,41,09,375
|
|
Total
|
|
2,18,77,06,075
भारतातील उपचराधीन रुग्णांची संख्या सध्या 36,126 इतकी आहे, ती देशाच्या एकूण रुग्णसंख्येच्या तुलनेत 0.8% इतकी आहे.
परिणामी, भारतात रुग्ण बरे होण्याचा दर 98.73% झाला आहे. गेल्या 24 तासात 4,301 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,40,32,671 झाली आहे.
गेल्या 24 तासात 3,011 नव्या कोरोना रुग्णांची नोंद झाली.
गेल्या 24 तासात एकूण 1,34,849 चाचण्या करण्यात आल्या. भारताने आतापर्यंत एकूण 89.57  कोटींहून अधिक चाचण्या केल्या आहेत.
साप्ताहिक पॉझिटिव्हिटी दर सध्या 1.31% तर दैनंदिन पॉझिटिव्हिटी दर 2.23% आहे.
पोलाद मंत्रालय
“भारतासाठी नवनिर्मिती करा” धर्मेंद्र प्रधान यांचे वैज्ञानिक समुदायाला आवाहन
नवी दिल्ली, 5 डिसेंबर 2020
केंद्रीय पेट्रोलियम, नैसर्गिक वायू आणि पोलाद मंत्री धर्मेंद्र प्रधान यांनी वैज्ञानिक समुदायाला भारतासाठी नवनिर्मिती करा आणि भारताला आत्मनिर्भर करण्यासाठी स्पर्धात्मक लाभ मिळवून देण्यासाठी तयार करा, असे आवाहन केले. भारत सरकारच्या विज्ञान आणि तंत्रज्ञान, पृथ्वी विज्ञान, आरोग्य आणि कुटुंब कल्याण मंत्रालयाच्या वतीने आयोजित केलेल्या 6 व्या भारत आंतरराष्ट्रीय विज्ञान महोत्सव 2020 च्या उद्घाटनाप्रसंगी ते बोलत होते. धर्मेंद्र प्रधान यांनी वैज्ञानिकांना, जगातील उत्तम उत्पादने आणि सेवा यांच्याशी स्पर्धा करू शकतील अशा प्रकारची उत्पादने आणि सेवा तयार करण्याचे आवाहन केले. ‘आत्मनिर्भर भारत आणि जागतिक समृध्दी’ ही या कार्यक्रमाची संकल्पना आहे.
प्रधान म्हणाले, की आपण सर्व क्षेत्रांत संस्थात्मक आणि औद्योगिक सामर्थ्य तसेच वैज्ञानिक ज्ञान आणि नवनिर्मिती यांचा विकास आणि सबलीकरण करुन त्यात वाढ करायला हवी, हे कोविड-19 या जागतिक महामारीने पुन्हा एकदा दाखवून दिले आहे.ते म्हणाले, की आत्मनिर्भर भारत म्हणजे केवळ भारताने स्वतःच्या आवश्यकता पूर्ण करणे असा नसून ,जागतिक समुदायाला आशेचे किरण दाखवून द्यावेत, म्हणजे खऱ्या अर्थाने वसुधैव कुटुंबकम्, ही भावना सत्यात उतरेल.
केंद्रीय मंत्री प्रधान पुढे म्हणाले ,की आर्थिक विकास आणि सामाजिक उन्नतीसाठी विज्ञान आणि तंत्रज्ञानाचा योग्य वापर केल्याशिवाय आत्मनिर्भर होण्याच्या भारताच्या प्रयत्नांना यश लाभणार नाही. त्यांनी वैज्ञानिक समुदायाला संशोधनाच्या प्रगत संकल्पना आणि आधुनिक वैज्ञानिक अन्वेषणांवर आधारीत गणिती पध्दती यांत भारताचा समृद्ध वारसा समाविष्ट करावा असे आवाहन केले, जेणेकरुन अशा पध्दतींच्यामागील रहस्ये उलगडली जातील आणि शास्त्रीय पध्दतीने ती निर्विवादपणे सिध्द होतील.
S.Thakur/S.Patgaonkar/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 84
रस्ते वाहतूक आणि महामार्ग मंत्रालय
केंद्रीय रस्ते वाहतूक आणि महामार्ग मंत्री नितीन गडकरी यांनी मध्य प्रदेशातील ओरछा येथे 550 किमी लांबीच्या 6800 कोटी रुपयांच्या 18 राष्ट्रीय महामार्ग प्रकल्पांचे केले उद्घाटन
नवी दिल्ली, 23 जानेवारी 2023
केंद्रीय रस्ते वाहतूक आणि महामार्ग मंत्री नितीन गडकरी यांनी मध्य प्रदेशातील ओरछा येथे 550 किमी लांबीच्या 6800 कोटी रुपयांच्या 18 राष्ट्रीय महामार्ग प्रकल्पांचे उद्घाटन केले.
यावेळी बोलताना गडकरी म्हणाले की, बेतवा येथे पूल बांधण्याची स्थानिकांची दोन दशकांपासूनची जुनी मागणी पूर्ण झाली आहे. 665 मीटर लांबीचा हा पूल 25 कोटी रुपये खर्चून बांधण्यात आल्याचे त्यांनी सांगितले.N.Chitale/G.Deoda/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 105
शिक्षण मंत्रालय
इंडोनेशियातील बाली येथे केंद्रीय शिक्षण मंत्री धर्मेंद्र प्रधान यांचा विविध बैठकांमध्ये सहभाग
शिक्षण 2030 कार्यक्रमाविषयी युनेस्कोच्या अतिरिक्त महा संचालकांबरोबर केली चर्चा
ऑस्ट्रेलिया आणि इंडोनेशियाबरोबरच्या द्विपक्षीय बैठकांमध्ये शिक्षण आणि कौशल्य क्षेत्रात सहकार्य मजबूत करण्याचे केंद्रीय मंत्री धर्मेंद्र प्रधान यांचे आवाहन
नवी दिल्ली, 2 सप्टेंबर 2022
केंद्रीय शिक्षण आणि कौशल्य विकास मंत्री धर्मेंद्र प्रधन यांनी आज इंडोनेशियातील बाली येथे युनेस्कोच्या अतिरिक्त महासंचालक स्टेफानिया गियानिनी यांची भेट घेतली.
शिक्षण 2030 कार्यक्रम पुढे नेण्यासाठी धर्मेंद्र प्रधान आणि स्टेफानिया गियानिनी यांच्यामध्ये अर्थपूर्ण संवाद झाला. यावेळी आगामी काळात भारताच्या अध्यक्षतेखाली होणाऱ्या जी-20 परिषदेमध्ये भाषा-आधारित शिक्षणाला प्रोत्साहन देण्याच्या कार्यक्रमाला युनेस्कोने पाठिंबा देण्यासंबंधीही उभयतांमध्ये चर्चा झाली.
केंद्रीय शिक्षण आणि कौशल्य विकास मंत्री धर्मेंद्र प्रधान यांनी आज इंडोनेशियातील बाली येथे इंडोनेशियाचे शिक्षण मंत्री नदीम अन्वर मकरिम यांच्याबरोबर व्दिपक्षीय बैठक घेतली.
उभय मंत्र्यांनी दोन्ही देशांमध्ये शैक्षणिक आणि कौशल्य विकासात भागीदारी आणखी वाढविण्यावर भर दिला. तसेच भारत आणि इंडोनेशिया यांच्यामध्ये सर्वसमावेशक धोरणात्मक भागीदारीच्या क्षमता ओळखण्यासंबंधी फलदायी चर्चा केली.
दोन्ही नेत्यांनी शिक्षण आणि कौशल्य,यांच्यासंबंधीचा अभ्यासक्रम तयार करणे, विद्यार्थ्यांची देवाण-घेवाण आणि संशोधन क्षेत्रामध्ये सहकार्याच्या संधींच्या शोधाबाबत चर्चा केली.
धर्मेंद्र प्रधान यांनी जी-20 आराखड्यानुसार शिक्षण आघाडी आणि शिक्षण मंत्र्यांची बैठक आयोजित केल्याबद्दल इंडोनेशियाचे आणि त्यांचे शिक्षण मंत्री नदीम यांचे अभिनंदन केले. भारताला दिलेल्या समर्थनाबद्दल आणि भारतातील शिक्षण तसेच कौशल्य विकास क्षेत्रांमध्ये सहकार्य करण्यासाठी दाखविलेल्या उत्सुकतेबद्दल कौतुक केले. यावेळी इंडोनेशियाच्या शिक्षण मंत्र्यांना भारत भेटीवर येण्याचे निमंत्रणही दिले.
केंद्रीय मंत्री प्रधान यांनी आज ऑस्ट्रेलियाच्या लहान बालकांचे शिक्षण आणि युवा व्यवहार मंत्री डॉ. अॅनी अली एमपी यांच्याबरोबर व्दिपक्षीय बैठक घेतली.
दोन्ही देशांमध्ये लहान बालकांचे शिक्षण आणि शालेय शिक्षणाच्या क्षेत्रामध्ये सखोल संबंध वाढविण्याच्या दिशेने उभय मंत्र्यांनी फलदायी चर्चा केली.
यानंतर मंत्री प्रधान म्हणाले की, भारत आणि ऑस्ट्रेलिया यांच्यामध्ये उच्च शिक्षण, संशोधन आणि कौशल्य विकास या क्षेत्रामध्ये सक्रिय सहकार्य आहे. लहान बालके आणि शालेय शिक्षण यामध्ये आता कार्य केले तर उभय देशांतल्या मुलांना जीवनभर शिकण्याच्या संधी उपलब्ध करून देण्यासाठी एक मजबूत आधार तयार होणार आहे.S.Patil/S.Bedekar/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 133
कार्मिक, सार्वजनिक तक्रार आणि निवृत्ती वेतन मंत्रालय
निवृत्तिवेतनधारक आणि ज्येष्ठ नागरिकांच्या सोयीसाठी, 'निवृत्तीवेतन आणि निवृत्तिवेतनधारक कल्याण विभाग' लवकरच कृत्रिम बुद्धिमत्तेवर  आधारित सामायिक एक निवृत्तीवेतन संकेतस्थळ सुरु करणार - केंद्रीय मंत्री डॉ.जितेंद्र सिंह
नवी दिल्ली, 15 जून 2022
निवृत्तिवेतनधारक आणि ज्येष्ठ नागरिकांच्या सोयीसाठी, 'निवृत्तीवेतन आणि निवृत्तिवेतनधारक कल्याण विभाग' लवकरच कृत्रिम बुद्धिमत्तेवर  आधारित सामायिक एकल निवृत्तीवेतन संकेतस्थळ सुरु करणार आहे. केंद्रीय विज्ञान तंत्रज्ञान राज्यमंत्री , पृथ्वीविज्ञान राज्यमंत्री ,, पंतप्रधान कार्यालयातील राज्यमंत्री, कार्मिक, सार्वजनिक तक्रार निवृत्तीवेतन राज्यमंत्री, तथा अणुऊर्जा आणि अवकाश विभागांचे राज्यमंत्री डॉ.जितेंद्र सिंह यांनी आज ही माहिती दिली. या संकेतस्थळामुळे निवृत्तीवेतन विषयक प्रक्रिया, माग काढणे आणि वितरण यातील अडथळे दूर होऊ शकणार आहेत.
निवृत्तीवेतनाचे पैसे चुकते करणे व मागोवा घेण्यासंदर्भात 'भविष्य' या संकेतस्थळाच्या लाभार्थ्यांशी / वापरकर्त्यांशी आज डॉ.जितेंद्र सिंह बोलत होते. 'सर्वांसाठी जीवन सुखकर व सुलभ करण्याच्या पंतप्रधान नरेंद्र मोदी यांच्या ब्रीदवाक्यानुसार, कृत्रिम बुद्धिमत्तेची मदत घेणारे आगामी संकेतस्थळ निवृत्तिवेतनधारकांना आणि सुपर ऍन्युएशनधारकांना स्वयंचलित पद्धतीने संदेश पाठवत जाईल.' असे ते म्हणाले. देशभरातील निवृत्तिवेतनधारकांशी सातत्यपूर्ण संपर्क ठेवणे या संकेतस्थळामुळे शक्य होणार असून त्याखेरीज त्यांच्या सूचना आणि तक्रारी नियमितपणे स्वीकारून त्यावर त्वरित उत्तर देण्यासाठी व्यवस्था करण्याचे काम होऊ शकेल.
सुपरऍन्युएशनवर असणाऱ्या आणि आता सुपरऍन्युएशन गटात समाविष्ट होऊ घातलेल्या बहुतांश ज्येष्ठ नागरिकांनी 'भविष्य' मंचाकरवी निवृत्तिवेतनविषयक प्रक्रिया त्वरित होण्याचे कौतुक केले. यांमध्ये निमलष्करी सेवांतून निवृत्त झालेल्यांचाही समावेश आहे. बँकिंग व्यवस्थेकडून येणाऱ्या काही अडचणी यावेळी सिंह यांच्या कानावर घालण्यात आल्या. "कृत्रिम बुद्धिमत्तेवर आधारित संकेतस्थळाच्या बाबतीत कामांचे व जबाबदारीचे वाटप निश्चित असल्याने अशा अडचणी येणार नाहीत" असा विश्वास डॉ.सिंह यांनी यावेळी व्यक्त केला.
"पारदर्शकता, डिजिटायझेशन आणि सेवा प्रदान करण्याच्या मोदी सरकारच्या उद्दिष्टामुळे, 'भविष्य'मध्ये निवृत्तीवेतन प्रक्रियेचे अथपासून इतिपर्यन्त डिजिटायझेशन झालेले आहे." असेही ते म्हणाले. या संदर्भात समुपदेशन आणि अनुभवांची देवघेव करण्यासाठी नियमितपणे निवृत्तीपूर्व कार्यशाळा घेण्याच्या सूचना त्यांनी अधिकारीवर्गाला केल्या. "निवृत्तिवेतनविषयक सुधारणा म्हणजे केवळ प्रशासकीय सुधारणा नसून समाजावर त्यांचे व्यापक आणि विस्तृत परिणाम होतात", असेही डॉ.जितेंद्र सिंह म्हणाले.
S.Patil/J.Waishampayan/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 121
अर्थ मंत्रालय
महसूल गुप्तवार्ता विभागाची आंतरराष्ट्रीय सीमाशुल्क भागीदार एजन्सीसमवेत दोन दिवसीय बैठकीत चर्चा
(नवी दिल्ली, 6 डिसेंबर 2018
महसूल गुप्तवार्ता महासंचालनालय, तस्करविरोधी गुप्तवार्ता आणि तपास एजन्सीने 61 व्या स्थापना दिन कार्यक्रमाचे आयोजन केले होते. 4 आणि 5 डिसेंबरला नवी दिल्लीत क्षेत्रीय सीमा शुल्क बैठक  आयोजित करण्यात आली. केंद्रीय वित्तमंत्री अरुण जेटली या कार्यक्रमाला प्रमुख पाहुणे म्हणून उपस्थित होते.
विविध सीमाशुल्क प्रशासनात माहिती आणि गुप्तवार्ता यांचे आदानप्रदान करण्यावर या दोन दिवसीय बैठकीत विशेष भर देण्यात आला.
B.Gokhale/N.Chitale/P.Kor
पंतप्रधान कार्यालय
पंतप्रधानांनी हसन अल्लम होल्डिंग कंपनीचे मुख्य कार्यकारी अधिकारी हसन अल्लम यांची भेट घेतली
पंतप्रधान नरेंद्र मोदी यांनी कैरो इथे 24 जून 2023 रोजी मध्य पूर्व आणि उत्तर आफ्रिकी क्षेत्रात कार्यरत असलेल्या इजिप्तच्या सर्वात मोठ्या कंपन्यांपैकी एक हसन अल्लम होल्डिंग कंपनीचे मुख्य कार्यकारी अधिकारी हसन अल्लम यांची भेट घेतली.
त्यांनी भारतीय कंपन्यांसोबत अक्षय ऊर्जा, हरित हायड्रोजन, पायाभूत सुविधा आणि बांधकाम क्षेत्रात निकट सहकार्य वाढवण्याच्या शक्यतांबाबत चर्चा केली.
राष्ट्रपती कार्यालय
राष्ट्रपती द्रौपदी मुर्मू राजभवन,सिमला येथे आयोजित नागरी स्वागत समारंभाला उपस्थित राहिल्या
आपल्या देशातील सुंदर आणि अद्भुत पर्यटन स्थळे स्वच्छ, सुंदर आणि आकर्षक ठेवण्यासाठी नागरिकांनी सहकार्य करायला हवे: राष्ट्रपती द्रौपदी मुर्मू
नवी दिल्ली, 18 एप्रिल 2023
भारताच्या राष्ट्रपती द्रौपदी मुर्मू आज संध्याकाळी  राजभवन, सिमला येथे हिमाचल प्रदेश सरकारने त्यांच्या सन्मानार्थ आयोजित केलेल्या नागरी स्वागत समारंभाला उपस्थित राहिल्या.
भारताच्या राष्ट्रपती या नात्याने, हिमाचल प्रदेशच्या आपल्या पहिल्या भेटीत, हिमाचल प्रदेश सरकार आणि जनतेने केलेल्या स्नेहमय स्वागताबद्दल राष्ट्रपतींनी आभार मानले. हिमाचल प्रदेशला आपण यापूर्वीही भेट दिली होती, असे त्यांनी सांगितले. राज्यातील मैत्रीपूर्ण आणि साध्या लोकांना भेटण्याचा अनुभव आनंददायी होता, असे त्यांनी नमूद केले.
राष्ट्रपती म्हणाल्या की, हिमाचल प्रदेशने नेहमीच आपले नैसर्गिक सौंदर्य आणि आध्यात्मिक परंपरांद्वारे लोकांना आकर्षित केले आहे. बर्फाच्छादित शिखरांपासून ते वळणा-वळणांच्या खोऱ्यांपर्यंत, फुलांनी भरलेल्या बागा, वन्यजीव आणि वनस्पतींनी भरलेल्या जंगलांपासून ते तीर्थक्षेत्रांपर्यंत, हिमाचल प्रदेशमध्ये जगभरातील पर्यटकांना आकर्षित करणारी विविध ठिकाणे आहेत. आपल्या देशातील सुंदर आणि अद्भुत पर्यटन स्थळे स्वच्छ, सुंदर आणि आकर्षक ठेवण्यासाठी आणि पर्यावरण-पूरक पर्यटनाला चालना देण्यासाठी सर्वांनी सहकार्य करावे, असे आवाहन त्यांनी केले.
राष्ट्रपती म्हणाल्या की, तंत्रज्ञानाच्या प्रगतीमुळे हिमाचल प्रदेश खूप बदलला आहे. आतापर्यंतच्या विकासाच्या प्रवासात त्याने अनेक टप्पे नोंदवले आहेत. हिमाचल प्रदेशाच्या सर्व रहिवाशांसाठी ही अभिमानाची बाब आहे, की त्यांच्या राज्याने शिक्षण, आरोग्य सेवा, रस्ते-पायाभूत सुविधा आणि औद्योगिक विकास या क्षेत्रात केलेल्या कामगिरीची राष्ट्रीय स्तरावर प्रशंसा झाली आहे. हिमाचल प्रदेश अनेक क्षेत्रांमध्ये इतर देशांना मार्गदर्शक ठरला आहे, याबद्दल त्यांनी समाधान व्यक्त केले. याचे श्रेय हिमाचल प्रदेश इथल्या कष्टाळू आणि प्रामाणिक लोकांची जिद्द, इच्छाशक्ती आणि प्रयत्नांना जात असल्याचे त्या म्हणाल्या. हिमाचल प्रदेशची जनता आपली संस्कृती आणि नैसर्गिक वर्षाचे जतन करत, विकासाच्या मार्गावर पुढे जात राहील, असा विश्वास त्यांनी व्यक्त केला.
राष्ट्रपतींचे भाषण पाहण्यासाठी येथे क्लिक करा.
G.Chippalkatti/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 90
पंतप्रधान कार्यालय
पंतप्रधानांनी संवत्सरी निमित्त दिल्या जनतेला शुभेच्छा
पंतप्रधान, श्री नरेंद्र मोदी यांनी संवत्सरीच्या निमित्ताने जनतेला शुभेच्छा दिल्या आहेत.
आपल्या ट्विटरसंदेशामध्ये पंतप्रधान म्हणाले;
"क्षमाशीलता हे, मनाच्या मोठेपणाचे लक्षण आहे. दयाळू आणि क्षमाशील असणे तसेच एकमेकांबद्दल अयोग्य भावना मनात न ठेवणे हा आपल्या संस्कृतीचा एक भाग आहे.
मिच्छामी दुक्कडम!
मी पूर्वी संवत्सरीबद्दल जे बोललो होतो, ते येथे पुनश्च उद्ध्रुत करत आहे. https://t.co/cWZppmn0PM. "